เดือนที่แล้วเป็นประจำเดือนวันที่28เม.ย. หายเป็นประมาณวันที่30เม.ย. มีอะไรกับแฟนวันที่19พ.ค. แฟนใส่ถุง พอมีเสร็จก็ไปซื้อยาคุมมากินเลย แต่จนตอนนี้ประจำเดือนยังไม่มาค่ะ อยากทราบว่าประจะเดือนเลื่อนได้กี่วัน
สวัสดีค่ะ หากประจำเดือนมาวันวันที่ 28 เม.ย. การมีเพศสัมพันธ์ในวันที่ 19 พ.ค. ย่อมมีโอกาสที่จะตั้งครรภ์ได้ ซึ่งหากได้ใช้ถุงยางอนามัย ก็จะมีโอกาสตั้งครรภ์ได้ประมาณ 2%-18% ค่ะสำหรับการทานยาคุมกำเนิดหลังจากที่มีเพศสัมพันธ์ไปแล้ว ยาคุมจะไม่สามารถช่วยป้องกันการตั้งครรภ์ได้ เพราะโดยปกติต้องทานต่อเนื่องไปอย่างน้อย 7 วันก่อน อย่างไรก็ตาม หากได้เริ่มทานยาคุมไปแล้ว ประจำเดือนก็ย่อมจะยังไม่มา จนกว่าจะทานยาคุมกำเนิดจนครบ 21 เม็ดเสียก่อน และหลังจากนั้นประมาณ 2-4 วันจึงจะมีประจำเดือนมาค่ะ แต่หากทานครบ 21 เม็ด และเว้นระยะครบ 7 วันแล้ว หรือทานจนครบ 28 เม็ด (สำหรับชนิดที่มี 28 เม็ด) แล้วไม่มีประจำเดือนมา จึงควรตรวจหาการตั้งครรภ์ดูค่ะ